Bretagne/Korpus-divyezhek-brezhoneg-galleg huggingface dataset:
D’autres, venant des bords de la Rance ou de l’intérieur des terres des actuels départements de l’Ille-et-Vilaine, des Côtes-d’Armor ou de la Manche, s’orientent par nécessité vers la grande pêche du fait de revenus agricoles insuffisants et d’une révolution industrielle tardive. 
Evit reoù all hag a oa eus ribloù ar Renk pe tud a-ziwar ar maez, eus lec’hioù hag a zo bremañ e departamantoù Il-ha-Gwilen, Aodoù-an-Arvor pe Manche, dibab mont war ar vicher vras a veze graet dre ret abalamour na veze ket gounezet trawalc’h gant al labour-douar ha na oa ket kalz a lañs c’hoazh gant an dispac’h greantel er vro.
Le capitaine engage ses hommes lors de visites au domicile ou au café du coin, parfois dans les foires. 
Ar gabitened a yae da di an dud, d’an ostalerioù pe d’ar foarioù a-wechoù, da glask paotred d’ober o akipaj.
Il s’agit de trouver des hommes fiables, capables de vivre six mois en mer et qui soient bons pêcheurs. 
Ezhomm o doa da gavout paotred hag a c’halled kaout fiziañs enno, tud gouest da vevañ e-pad c’hwec’h miz war vor, ha pesketaerien ampart anezho ouzhpenn.
Les jours précédant le départ, les pêcheurs affluent vers le port pour passer la revue d’armement et recevoir une avance sur le salaire, en partie destinée à l’achat de leur équipement et aux dernières réjouissances. 
En devezhioù a-raok lestrañ e tegouezhe ar besketaerien er porzhioù evit tremen ar gweloù gant ar paramanterezh hag evit touch un tamm gopr en a-raok. Implijet e veze ul lodenn eus an arc’hant-se da brenañ ar pezh o doa ezhomm evit bevañ war ar bigi, hag ivez da baeañ un toullad ebatoù a-raok loc’hañ.
Sur les quais, le jour du départ, des centaines de marins transbordent leurs coffres et leurs paillasses des charrettes sur les navires. 
War ar c’haeoù, da zeiz al loc’hañ, e veze kantadoù a vartoloded o tougen o c’houfroù hag o golc’hedoù-plouz eus ar c’hirri d’al listri.
Les familles sont venues pour partager ces derniers moments en compagnie d’un père ou d’un fils avant une longue absence.
Eno e veze ar familhoù, deuet da dremen ar mareoù diwezhañ gant o zad pe o mab a-raok ma ’z afe kuit e-pad pell.
La crainte du non-retour, présente à l’esprit de ceux qui restent comme de ceux qui partent, incite ces derniers à prendre leurs précautions. 
Pe da viken, ar pezh na veze ankouaet gant den, koulz ar re a chome hag ar re a yae kuit, se zo kaoz e kemere ar re-se o diwalloù.
Dans une société dominée par le patriarcat, les femmes ont besoin d’une procuration pour diriger le foyer en cas de disparition.
Er bed-se ma rene ar baotred, o doa ezhomm ar merc’hed eus ur galloudegadur evit merañ an tiegezh ma tichañse d’o gwaz mont da goll.
Pendant quatre siècles, Bretons et Normands s’établissent chaque année sur le littoral de Terre-Neuve. 
E-pad pevar-c’hant vloaz ez eas Bretoned ha Normaned d’en em staliañ bep bloaz war arvor an Douar-Nevez.
Le moindre havre sert alors de camp de base pour pêcher la morue qui est ensuite séchée sur le rivage, avant son expédition en Europe. 
Implijet e veze neuze kement porzhig naturel a oa eno da gamp diazez evit morueta. Lakaet e veze ar morued da sec’hañ war an aod a-raok o c’has da Europa.
Ces installations sont un prétexte supplémentaire aux nombreux conflits qui opposent alors les Français aux Anglais. 
Kement-se a voe digarezioù ouhzpenn evit lakaat bec’h etre Frañsizien ha Saozon, ar pezh a zegouezhe stank da neuze.
En 1904, l’Entente cordiale conclue entre les deux peuples marque l’abandon de la grande île et le repli de cette pêche sédentaire vers l’archipel de Saint-Pierre-et-Miquelon.
E 1904, da-heul an Emglev a-galon a voe sinet etre an div bobl, e paouezas ar Frañsizien da vont d’an Douar-Nevez evit delc’her gant an doare pesketaerezh divonedus-se war enezeg Sant-Pêr-ha-Mikelon hepken.
Des équipages pratiquent aussi la pêche errante sur les bancs. 
Gant akipajoù zo e veze peketaet ivez diouzh doare ar pesketaerezh baleant war ar bankoù.
Sur ces hauts-fonds poissonneux, des lignes sont tendues depuis le bord des navires et plus tard, depuis des embarcations légères. 
War ar bazinier-se, stank ar pesked enno, e veze stignet linennoù diwar bourzh ar listri, ha diwezhatoc’h diwar bigi skañvoc’h.
À partir du 16e siècle, cette pêche prendra progressivement autant d’importance pour les armateurs que la pêche sédentaire, jusqu’à la remplacer au cours du 20e siècle.
Adalek ar 16vet kantved e teuas an doare pesketa-se da vezañ ken pouezus evit ar baramantourien hag ar pesketaerezh divonedus, ken e teuas da vezañ an doare nemetañ e-kerzh an 20vet kantved.
Pas de morue sans sel
N’eus ket a vorued paneve an holen.
Durant cinq siècles, le salage reste, avec le séchage, la meilleure solution pour conserver le poisson le temps de la campagne, jusqu’au port de décharge où l’attendent les acheteurs. 
Sallañ pe sec’hañ ar pesked e voe, e-pad pemp-kant vloaz, an doareoù gwellañ da virout anezho keit ha ma pade ar c’houlzad pesketa, a-raok ma vefent diskarget er porzh lec’h m’edo ar brenerien o c’hortoz.
Le saleur, garant de la réussite de la campagne.
Koulzadoù pesketa mat a-drugarez d’ar sallerien.
En bout de chaîne opératoire, le saleur garantit la qualité finale de la cargaison. 
Diwar labour ar sallerien, a oa e dibenn ar steudad prientiñ, e teue kalite ar gargad pesked a-benn ar fin.
La morue dans la main droite, la pelletée de sel dans la main gauche, il recouvre l’arête centrale de la dose juste puis élève méticuleusement ses piles de poissons pour remplir au mieux la cale du navire. 
Ar morued ganto en o dorn dehou, ar balad holen en o dorn kleiz, e c’holoent an drein kreiz gant ar c’hementad a veze ezhomm rik, goude-se e savent o berniadoù pesked en ur mod aketus abalamour da strad ar bigi da vezañ karget diouzh ar gwellañ.
Ses responsabilités et son savoir-faire lui valent une rémunération élevée et une autorité particulière à bord.
Abalamour d’o c’harg pouezus ha d’o skiant-prenet e veze roet ur gopr uhel dezho ha doujet e oant gant ar re all e bourzh ar bigi.
Outre sa capacité à extraire rapidement l’humidité contenue dans les chairs, le sel permet l’assainissement des morues. 
Ouzhpenn tennañ buan a-walc’h ar glebor eus ar c’hig e servije an holen da yac’husaat ar morued.
On comprend donc que la qualité et le prix d’achat du sel soient devenus au cours des siècles un véritable enjeu pour les armements morutiers. 
Splann eo neuze e oa deuet kalite ha priz an holen da vezañ, a-hed ar c’hantvedoù, un afer eus ar pep pouezusañ evit ar baramantourien a laboure war dachenn ar morueta.
Les marais salants de la Saintonge, de l’Aunis, et de la Bretagne fournissent jusqu’au 16e siècle le plus gros des armements. 
Betek ar 16vet kantved e rae al lodenn vrasañ eus ar baramantourien gant holen eus paludoù Saintonge, Aunis ha Breizh.
Avec le développement de l’économie morutière, l’usage du sel étranger, notamment de Cadix en Espagne et de Setùbal au Portugal, se répand. 
Bep ma voe kemeret lañs gant marc’had ar moru e voe implijet muioc’h-mui holen eus ar broioù estren, dreist-holl eus Cádiz e Spagn ha Setúbal e Portugal.
On le dit plus blanc et donc de meilleure qualité, mais il est surtout moins cher. 
Hervez kont e oa gwennoc’h ha dre-se gwelloc’h e galite, da gentañ-penn avat ne oa ket ken ker.
Pourtant, l’État qui lève l’impôt interdit l’importation par souci de conserver la main sur les revenus fiscaux engendrés par le sel. 
Daoust da se e voe difennet gant ar Stad, a save an telloù, enporzhiañ holen abalamour da zelc’her da zastum arc’hant gant an taosoù war an danvez-se.
Fin et blanc, le sel du Midi aura lui aussi les faveurs des morutiers.
An holen fin ha gwenn produet e kreisteiz Frañs a voe implijet ivez gant ar voruetaerien.
La morue n’est plus là.
N’eus ket morued eno ken.
De toutes les nations, des dizaines d’armements, des centaines de chalutiers-usines ont exploité les hauts fonds de l’Atlantique Nord pendant la seconde moitié du 20e siècle.
E-pad eil lodenn an 20vet kantved e oa bet degadoù a baramanterezhioù, kantadoù a chaluterien greantel o tennañ gounid eus ar bazeier e Norzh ar Meurvor Atlantel.
Durant la première moitié de ce siècle, le prélèvement de cette pêche, dans les eaux de Terre-Neuve et du Labrador, est en moyenne annuelle de six cent mille tonnes. 
Bep bloaz, e-kerzh lodenn gentañ ar c’hantved-se, e veze tapet well-wazh c’hwec’h kant mil tonennad morued e doureier an Douar-Nevez hag al Labrador.
En 1968, les captures représentent près de deux millions de tonnes.
E 1968 e voe tapet betek tost da zaou vilion a donennadoù.
Les pêcheurs français en prélèvent tout juste 10 %.
A-boan 10 % anezho a oa bet tapet gant pesketaerien eus Frañs.
La surpêche entraîne la raréfaction de la ressource : les prises diminuent, les poissons sont plus petits.
Diwar re besketa ez eas an danvez war zibaotaat : tapet e veze nebeutoc’h-nebeut a besked hag a yae war vihanaat.
Les Canadiens entament alors une longue campagne de protection de leurs intérêts et de la morue. 
Diwar neuze e krogas ar Ganadianed da gabaliñ evit diwall o interestoù ha gwareziñ ar morued.
Ils réglementent l’accès à leurs eaux territoriales. 
Lakaat a rejont reolennoù evit gallout antreal en o doureier gouvene.
En 1992, après bien des conflits, la mise en place d’un moratoire international interdit totalement la pêche sur les bancs de Terre-Neuve et du Labrador.
E 1992, war-lerc’h tabutoù e-leizh, e voe divizet ur goursez etrebroadel evit difenn da vat a besketa war bankeier an Douar-Nevez hag al Labrador.
L'aire de recrutement des pêcheurs normands-bretons couvre un vaste espace, allant du Trieux jusqu’à la côte ouest du Cotentin. 
Dont a rae ar besketaerien norman ha breton eus un tolead ledan a-walc’h hag a yae eus an Trev betek kornôg Gourenez Cotentin.
Pendant ces cinq siècles de pêche morutière, chaque port d'armement développe un bassin d'emplois s'étendant tout le long du littoral.
E-doug ar pemp kant vloaz ma padas ar morueta e voe diazezet pep a ziazad labour a-hed an arvor gant ar porzhioù paramantiñ.
L’activité de grande pêche est attestée dès le début du 16e siècle dans les ports de la côte nord de Bretagne au départ de Bréhat et de Dahouët. 
Anv zo eus ar peskerezh da bell vro adalek penn kentañ ar 16vet kantved e porzhioù eus norzh Breizh : Enez-Vriad ha Daoued.
Elle s'est prolongée sous ses formes traditionnelles jusqu'au début des années trente, puis sous des formes mécanisées jusqu’en 1992.
Dalc’het ez eus bet gant ar peskerezh-se, gant doareoù hengounel, betek penn kentañ ar bloavezhioù tregont, ha goude-se en un doare mekanikaet betek 1992.
L'ampleur de cette demande de main-d'œuvre dépasse largement les ressources humaines de chacun des ports d'armement. 
Ezhomm e oa labourerien, kalz muioc’h eget ar pezh a c’halled kavout er porzhioù morueta.
Elle repose sur un vaste bassin de recrutement commun qui s'étend des côtes du Goëlo, du Penthièvre, de la Rance jusqu'au littoral du Cotentin. 
Kerc’het e veze tud eus un tolead boutin ledan hag a yae eus arvor Bro-Oueloù, ar Pentevr, ar Renk betek Gourenez Cotentin.
L'intensification des armements entraîne le recrutement des hommes de l'arrière-pays rural, en pays de Dol, Combourg, Dinan, Lamballe et dans le bocage normand depuis Granville. 
Bep ma’z eas ar morueta war greskiñ e voe kemeret paotred eus pelloc’h en douaroù, e broioù Dol, Komborn, Dinan, Lambal, hag e maezioù Normandi evit a selle ouzh Granville.
Des migrants saisonniers.
Divroidi e-pad ur mare eus ar bloaz.
Cette pêche, qualifiée de "migratoire", nécessite une main-d'œuvre considérable et une mobilité professionnelle saisonnière. 
Evit an doare pesketaerezh-se, a vez graet « divroet » anezhañ, ez eus ezhomm tud e-leizh hag a rank mont kuit da labourat e-pad reuziadoù.
Inférieurs à 3 000 hommes à la fin du 16e siècle, les effectifs approchent les 5 000 hommes en 1698 pour atteindre 10 000 dans la seconde moitié du 18e siècle.
Ha pa ne oant ket 3 000 a baotred e fin ar 16vet kantved e oant tost da 5 000 e 1698 ha 10 000 en eil lodenn an 18vet kantved.
La mobilisation pour la grande pêche en Manche occidentale se maintient à ce niveau jusqu'en 1914.
Evel-se e chomas niver an dud implijet evit ar peskerezh da bell vro e kornôg Mor Breizh betek 1914.
Les rôles d'équipage qui recensent l'origine des hommes, attestent de l’influence du capitaine. 
Pa seller ouzh roll ar bigi, ma veze merket eus pelec’h e oa ar baotred, e weler pegen pouezus e oa takad orin ar c’habiten.
Chacun constitue son propre équipage, recrutant, par connaissance ou habitude, des hommes de confiance de son pays.
Pep hini anezhe a gustume sevel e akipaj gant tud eus e vro : fiziañs o doa enno peogwir ec’h anavezent anezho.
L’armement, à Terre-Neuve comme ailleurs, désigne une entreprise humaine qui permet au navire d’être loué, affrété, armé, équipé et avitaillé, approvisionné pour la campagne. 
Ar paramanterezh, en Douar-Nevez evel e lec’h all, zo un embregadenn gant tud hag a c’hall evel-se  feurmiñ ur vag, freta, paramantiñ anezhi, akipañ ha bitailhañ anezhi, pourveziñ evit ur c’houlzad.
L’armateur recrute le capitaine du navire qui se charge du bon déroulement de l’armement et du recrutement des équipages.
Gant ar paramantour e veze tutaet kabiten al lestr a rae war-dro paramantiñ ar vag evel ma oa dleet ha sevel an akipaj.
Une structure financière, locale et familiale.
Ur framm arc’hantañ, lec’hel ha tiegezhel.
Au début du 18e siècle, ce sont des négociants qui pratiquent l’armement pour la pêche à la morue sèche et en assurent l’exportation. 
E penn kentañ an 18vet kantved, evit a selle ouzh ar moru sec’h, ez eo marc’hadourien a rae war-dro paramantiñ bigi hag ezporzhiañ ar produioù.
Terre-Neuve est la clef de voûte d’un trafic triangulaire aux débouchés surtout méditerranéens. 
Bez’ e oa an Douar-Nevez sichenn ur c’henwerzh tric’horn hag a gave fred er broioù kreizdouarel dreist-holl.
L’armement à la pêche errante conserve un caractère familial et local, organisé sous forme de sociétés en participation, dénommées "quirats".
Evit ar pesketaerezh baleant a oa un afer e dalc’h familhoù eus ar vro, e stumm kevredadoù perzhiañ hag a veze graet "quirat" anezho.
Le dirigeant de l’armement, qui est le spécialiste du métier n’est pas toujours l’actionnaire principal ni même un capitaine de pêche. 
An den arbennik war ar vicher a veze e penn ur paramanterezh ne veze ket dalc’hmat ar c’hevranneg pennañ, nag ur c’habiten pesketaer zoken.
Les actionnaires proviennent du réseau familial ou des fournisseurs, voire de négociants d’autres ports.
Peurvuiañ e oa ar gevranneien tud kar pe pourvezerien, pe a-wechoù marc’hadourien eus porzhioù all.
L’armement malouin au 20e siècle.
Ar paramanterezh e Sant-Maloù en 20vet kantved.
Alors que Paimpol et Granville ont déjà abandonné cette pêche, la crise économique de 1929 révèle la fragilité structurelle de l’armement malouin. 
E 1929, ha pa oa bet dilezet ar morueta dija gant tud Pempoull ha Granville, e teuas splann war wel, gant an enkadenn ekonomikel, pegen bresk e oa diazezoù ar paramanterezh e Sant-Maloù.
Fécamp et Bordeaux réagissent à la crise en constituant des sociétés de capitaux plus entreprenantes, en modernisant la flotte et en industrialisant la transformation et le conditionnement du poisson. 
E Fécamp hag e Bourdel, evit talañ ouzh an enkadenn e voe savet kevredadoù keveliñ muioc’h a lañs ganto, nevesaet ar flodad ha mekanikaet al labourioù treuzfurmiñ ha pakata ar pesked.
Après la Seconde Guerre mondiale, des capitaines de pêche modernisent à leur tour la grande pêche malouine. 
War-lerc’h an Eil Brezel bed e krogas kabitened pesketaerien zo da nevesaat ar vicher vras e Sant-Maloù ivez.
Victor Pleven se montre particulièrement innovant, par la recherche de nouveaux capitaux ou la commande de chalutiers toujours plus performants. 
Victor Pleven dreist-holl a oa er penn a-raok pa glaske arc’hantaouerien nevez ha pa lakae sevel chaluterien efedusoc’h-efedus bepred.
Ces initiatives permettent à Saint-Malo de rester, jusqu’à la fin du 20e siècle, le dernier port terre-neuvier en activité.
Kement-se zo kaoz e voe Sant-Maloù ar porzh-morueta diwezhañ a yeas en-dro betek fin an 20vet kantved.
Une fois pêché, le poisson frais exige une série de transformations à bord. 
Ur wech tapet ar pesked e ranked ober meur a dra evit prientiñ anezho e bourzh ar vag.
Le rythme de ce travail à la chaîne, intensif et non mécanisé jusque dans la première moitié du 20e siècle, nécessite des savoir-faire spécialisés. 
Evit delc’her gant al lusk labourat-se a-steud, dillo ha hep mekanikoù betek lodenn gentañ an 20vet kantved, e oa ezhomm d’anaout teknikoù ispisial.
Déchargées des embarcations, les morues sont triées sur le pont. 
Ur wech diskarget ar morued diwar an dorisoù e vezent dibabet war ar pont.
Les pêcheurs, polyvalents, rejoignent, selon leur expérience, leur poste de travail : aux mousses et novices, la "bigaille", basses besognes de nettoyage et de vidage ; aux hommes expérimentés, les savoir-faire spécialisés de décolleur, trancheur. 
Mont a rae ar besketaerien, lies o barregezh, d’o fost labour, pep a hini diouzh o skiant-prenet : d’an dud dister, ar voused hag an deskarded, d’ober war-dro al labourioù a eil renk evel naetaat ha skarzhañ ar pont ; d’ar re vras arroutet ar micherioù a veze ezhomm ampartiz evito evel dibenner, didroc’her.
Succession de gestes définis, intervenant dans un ordre précis selon une cadence impulsée par le rythme de travail du trancheur, la transformation du poisson est régie par un ensemble de règles, de savoir-faire, dont la transmission se fait par l’apprentissage. 
Un heuliad jestroù spis, a veze graet diouzh un urzh resis hag ul lusk roet gant an didroc’herien, a yae d’ober al labour treuzfurmiñ ar pesked. Ret e oa doujañ da reolennoù, d’ur skiant-prenañ a veze desket digant an dud koshoc’h.
Ultime étape, l’intervention du saleur nécessite un bon dosage des couches de sel, pour stocker la morue dans la cale. 
Evit echuiñ e teue labour ar sallerien a ranke lakaat gwiskadoù holen, ar pezh a oa ezhomm ober en un doare pizh evit mirout ar moru er strad.
Aux cales frigorifiques des navires-usines.
D’ar skornerezioù e strad ar bigi greantel.
Les évolutions technologiques modifient radicalement la chaîne de transformation du poisson à bord. 
Gant emdroadur an teknikoù e voe cheñchet penn-da-benn ar steudad treuzfurmiñ ar pesked e bourzh ar bigi.
Dans la seconde moitié du 20e siècle, en réponse à la demande des marchés, la morue, conservée dans le sel durant plus de quatre siècles, est traitée par congélation directement à bord. 
Adalek eil lodenn an 20vet kantved, abalamour da vont diouzh goulenn ar marc’had, e voe paouezet da virout ar moru en holen evel ma oa bet graet e-pad pevar-c’hant vloaz, evit skornañ anezho war-eeun e bourzh ar bigi.
La mécanisation s'étend ensuite au tranchage, au filetage dans des navires devenus usines. 
Goude-se e voe mekanikaet tamm-ha-tamm al labourioù all evel didroc’hañ ha dispilhennañ e-barzh bigi hag a oa deuet da vezañ listri greantel.
En trois heures, le poisson, juste pêché, traité à présent à l'abri, sous des ponts couverts, rejoint la cale de congélation.
Ar pesked, kerkent ha tapet ha treuzfurmet diwar neuze er goudor dindan bontoù toet, en em gave er stradoù skornañ en ur ober teir eur.
Saint-Pierre-et-Miquelon. 
Sant-Pêr-ha-Mikelon.
Situé à seulement 25 kilomètres au sud de Terre-Neuve, l’archipel de Saint-Pierre-et-Miquelon est aujourd’hui le dernier territoire français en Amérique du Nord. 
Emañ enezeg Sant-Pêr-ha-Mikelon 25 kilometr hepken er su d’an Douar-Nevez. Hiziv an deiz eo an takad diwezhañ a zo chomet e dalc’h Bro-Frañs e Norzhamerika.
Il tient une place singulière dans l’histoire de la pêche morutière.
Ul lec’h a bouez eo e-barzh istor ar morueta.
Les activités de pêche commencent à s’y développer autour de 1670-1680, malgré des attaques anglaises. 
War-dro 1670-1680 e krogas ar pesketaerezh da dapout lañs eno daoust d’an argadennoù a-berzh ar Saozon.
L’archipel est cédé à l’Angleterre par le traité d’Utrecht en 1713 puis repris par le traité de Paris en 1763. 
Mont a reas an enezeg e dalc’h Bro-Saoz da-heul feur-emglev Utrecht e 1713 hag adkemeret e voe gant Frañs e 1763 da-heul feur-emglev Pariz.
Après une nouvelle invasion anglaise en 1803, l’archipel est finalement rétrocédé à la France, qui en reprend possession en 1816.
Goude bezañ bet aloubet adarre gant ar Saozon e 1803 e voe rentet da vat da Vro-Frañs a-benn ar fin e 1816.
L’activité sur l’archipel atteint son apogée en 1902 : les 6 842 habitants côtoient les 4 839 pêcheurs et graviers venus principalement de Bretagne, de Normandie et du Pays basque. 
E 1902 e oa an obererezh war an enezeg en e varr : ouzhpenn ar 6 842 a annezidi e oa eno 4 839 a dud deuet eus Breizh, Normandi hag Euskadi dreist-holl evit pesketa pe sec’hañ ar moru.
Saint-Pierre, Miquelon et l’île aux Chiens ou Ile-aux-Marins deviennent alors de véritables ateliers pour sécher la morue déchargée des voiliers sur les graves qui s’étendent sur le littoral.
Dont a rae neuze Sant-Pêr, Mikelon hag Enez ar Chas, pe Enez ar Vartoloded, da vezañ gwir stalioù-labour ma veze lakaet ar moru diskarget eus ar bigi dre lien da sec’hañ war ar graeoù a gaver a-hed an aod.
L’archipel fait figure d’exception avec la coexistence des deux types de pêche, sédentaire et errante. 
Disheñvel-mat e oa an enezeg diouzh al lec’hioù all pa gaved enni an daou zoare pesketa, divonedus ha baleant, kichen-ha-kichen.
Une abondante main-d’œuvre est acheminée depuis la métropole sur des vapeurs spécialement affrétés. 
Degaset e veze labourerien e-leizh eus Frañs betek enni gant bigi dre dan fretet a-ratozh-kaer.
Des navires-chasseurs sont armés pour livrer le poisson sur les marchés de consommation.
Paramantet e veze seurtoù kliperioù da gas ar pesked betek ar marc’hadoù ma veze kavet sav dezho.
Les îliens approvisionnent la "grande pêche" en appâts après une loi interdisant aux Terre-Neuviens d’en vendre aux Français : la loi du Bait Bill, votée par le parlement de Terre-Neuve en 1887. 
Pourchaset e veze bouedennoù evit "ar vicher vras" gant tud an enezeg war-lerc’h ma voe votet ul lezenn da zifenn ouzh tud an Douar-Nevez da werzhañ seurt traoù d’ar Frañsizien : lezenn ar Bait Bill, degemeret gant parlamant an Douar-Nevez e 1887.
À la suite de mauvaises campagnes de pêche, le marasme s’installe dès 1903 alors que le droit exclusif de pêche réservé aux Français sur les côtes de Terre-Neuve, French Shore, est abandonné l’année suivante.
Da-heul koulzadoù pesketa fall e krogas an aferioù da vont war washaat adalek 1903 tra ma voe lakaet fin, er bloaz goude, d’ar French Shore, ar gwir a oa gant ar Frañsizien nemetken da besketa war aodoù an Douar-Nevez.
La Grande Pêche représentée.
Taolenniñ ar Vicher Vras.
La pêche morutière a été l’une des activités humaines les mieux décrites. 
Ar morueta zo unan eus an obererezhioù a zo bet deskrivet ar gwellañ.
Dès les 17e et 18e siècles, ces pratiques font l’objet de publications à caractère technique souvent agrémentées de nombreuses illustrations.
Adalek ar 17vet hag an 18vet kantved e voe embannet levrioù teknikel diwar-benn ar vicher-se, gant skeudennoù e-leizh da-heul alies.
Aux 19e et 20e siècles, les peintres et les écrivains, Pierre Loti en tête, mettent en exergue l’héroïsme des marins et alimentent l’imaginaire romantique. 
En 19vet hag en 20vet kantved e voe roet ton d’ar vartoloded e-giz harozed gant al livourien hag ar skrivagnerien, Pierre Loti da gentañ-penn, peadra da voueta ijin ar romantelourien.
Avec l’avènement de la photographie, les reporters, médecins, marins et ethnographes ramènent des centaines d’images plus réalistes de l’aventure terre-neuvienne.
P’en em gavas teknik al luc’hskeudenniñ e c’hallas kazetennerien, mezeien, martoloded ha tudourien degas ganto kantadoù a skeudennoù muioc’h realour eus an troiadoù en Douar-Nevez.
Le 20e siècle est aussi celui du cinéma puis de la télévision qui s’approprient et diffusent une vision tantôt fantasmée, tantôt documentaire de la Grande Pêche.
An 20vet kantved eo ivez hini ar sinema ha, diwezhatoc’h, ar skinwel, a adkemeras hag a embannas ur sell war ar ar Vicher Vras hag a veze diazezet gwech war ar mojennoù, gwech war an dielloù.
Terre-Neuvas, ainsi désigne-t-on les hommes qui pêchent la morue à Terre-Neuve. 
Paotred an Douar-Nevez, an anv-se a vez graet eus ar re a yae da vorueta d’an Douar-Nevez.
À la fois marins et pêcheurs, ces hommes sont unis par un destin commun qui les éloigne pendant de longs mois de leurs familles selon un rythme quasi immuable : départ au printemps, retour à la fin de l'été.
Martoloded ha pesketaerien e oant war un dro, unanet gant o zonkadur boutin a ra dezho bevañ pell diouzh o familh e-pad mizioù hir er memes doare a vloaz da vloaz : mont kuit en nevezamzer, distreiñ e fin an hañv.
Pêcher plus et rentrer vite au port pour tirer le meilleur profit de la campagne. 
Pesketa muioc’h ha distreiñ buan d’ar porzh evit tennañ ar gwellañ gounid eus ar c’houlzad morueta.
Ce leitmotiv, partagé par tout l'équipage, signifie non seulement que le poisson, donne mais aussi une organisation du travail hiérarchisée et spécialisée, des cadences soutenues. 
Ar bater-se, a oa mat d’an akipaj a-bezh, a dalveze e ranke ar pesked bezañ stank, hag ivez e oa ret d’al labour bezañ urzhiet mat, pep hini oc’h ober war-dro e lodenn, hag e oa dav delc’her gant ul lusk ingal.
Promiscuité, rigueur climatique, pénibilité du travail caractérisent cet univers masculin, où marins et pêcheurs expérimentés côtoient les plus jeunes, mousses ou novices, à peine sortis de l'enfance. 
Ur vuhez war enk, an amzer rust, al labour kalet, sede ar pezh a yae d’ober ar bed paotred-se ma veze kavet martoloded ha pesketaerien arroutet e-kichen, moused pe deskarded, anezho re yaouank nevez-aet er-maez a vugel.
Longtemps, ce milieu ouvrier restera en marge de l'application des règlementations du droit du travail. 
E-pad pell ne voe ket lakaet reolennoù gwir al labour da dalvout er bed labourerien-se.
Dans la première moitié du 20e siècle, les conditions de vie et de travail de ces "bagnards de la mer" s'améliorent lentement, grâce aux progrès techniques, mais aussi aux avancées sociales.
Mont a reas aozioù labour ha buhez ar "c’haleourien"-se  war wellaat goustadik e-kerzh lodenn gentañ an 20vet kantved da-heul emdroadur an teknikoù hag ivez abalamour ma oa aet an traoù war-raok war an dachenn sokial.
Forçats, bagnards des mers, galériens des brumes.
Forsaled, galeourien.
Dans un univers hostile, d'isolement et de dur labeur, la mortalité des pêcheurs dépasse quasiment celle des mineurs à la fin du 19e siècle.
Er bed rust ma oant, troc’het diouzh ar bed all ha gant ur vicher galet, e oa uheloc’h, koulz lavaret, marvañs ar besketaerien eget hini ar vengleuzierien e fin an 19vet kantved.
Naufrages et pertes en mer : un risque permanent.
Peñseoù ha tud kollet er mor : ur riskl dalc’hmat.
Les marins sont exposés aux risques de navigation au cours de la longue traversée de l'Atlantique Nord : tempêtes fréquentes, brumes épaisses, risques d'abordage d'épaves et surtout d'icebergs. 
E-doug an dreizhadenn hir a-dreuz ar Meurvor Atlantel Norzh e veze ar vartoloded war var o buhez gant riskloù ar merdeiñ : barroù-amzer stank, brumenn dall, ar riskl da stekiñ ouzh peñseoù hag ouzh skorngrec’hioù dreist-holl.
Sur les bancs, les risques augmentent pour les pêcheurs à bord des doris ou des chaloupes. 
War ar bankeier e oa risklusoc’h c’hoazh evit ar besketaerien a veze e bourzh dorisoù pe chaloudoù.
Perdus dans la brume, partis en dérive, exposés à l'abordage des navires, nombreux sont les disparus ou les noyés, les morts de froid ou de fatigue : 211 en 1897, 230 en 1908.
Paotred e-leizh, kollet er vrumenn, aet gant red an dour, aet ul lestr da stekiñ ouzh o bagig, a voe dianket pe beuzet, pe a varvas gant an naon pe ar skuizhder : 211 e 1897, 230 e 1908.
Pour le retour à terre, le capitaine fait alors mettre le pavillon en berne, signifiant aux yeux de tous le funeste destin de la campagne.
Pa veze ar vag o tistreiñ war-zu an douar e veze lakaet ar banniel e kañv gant ar c’habiten, d’an holl da c’houzout e oa degouezhet ur gwall blanedenn gant ar reuziad pesketa.
Maladies, alcoolisme… des risques sociaux ?
Kleñvedoù, alkoolegezh… riskloù sokial ?
La vie à bord n'est pas exempte de risques. 
Riskl a oa ivez gant ar vuhez e bourzh.
Le manque d'hygiène, des hommes comme des espaces de vie, la malnutrition contribuent au développement de diverses pathologies, digestives, respiratoires, dentaires. 
Ne veze ket gwall naet mod bevañ an dud nag o lec’hioù bevañ, na gwall vras ar boued, kement-se a sikoure kleñvedoù liammet ouzh an analañ, ar c’hoazhañ hag an dent da gregiñ en dud.
Scorbut et tuberculose font des ravages. 
Ar skorbut hag an dorzhellegezh a rae o reuz.
La surconsommation d'alcool accentue des risques déjà élevés, par noyade en mer ou accident. 
Bras e oa ar riskl da veuziñ pe da gaout ur gwallzarvoud ha brasoc’h c’hoazh abalamour ma veze lonket alkool dreist ar muzul.
Choux des bancs, panaris et autres ulcérations des mains sont monnaie courante : piqûres d’hameçons, qu'il faut boëtter avec un appât souvent pourri, écorchures peuvent dégénérer rapidement en infection gangréneuse, signifiant amputation et même parfois décès.
Stank e oa ar re o doa beskoulioù pe goulioù all war o daouarn, deuet diwar kignadennoù pe pikadennoù higennoù pa ranked boueta anezho gant bouedennoù breinet  ; gallout a rae ar goulioù-se treiñ buan da varvenn-gig, neuze e veze ret troc’hañ un ezel hag a-wechoù e varve an den zoken.
Avec un premier décret en 1908, l'État impose des dispositions précises aux armateurs concernant l'hygiène, l'alimentation, les restrictions d'alcool.
Gant un dekred kentañ a-berzh ar Stad e 1908 e voe lakaet ar baramantourien da zoujañ da reolennoù resis a-fed naeterezh, boued hag alkoolegezh.
Le site est gratuit ouvert tous les jours et jours et nuit.
Digoust eo al lec’hienn ha digor e vez sul-ouel-pemdez ha noz-deiz.
L’accueil-boutique est ouvert tous les jours de 10h à 17h30 du 1er octobre au 31 mars et de 10h à 18h30 du 1er avril au 30 septembre.
Ar stal-degemer a vez digor bemdez eus 10e da 5e30 eus ar 1añ a viz Here betek an 31 a viz Meurzh hag eus 10e da 6e30 eus ar 1añ a viz Ebrel betek an 30 a viz Gwengolo.
Restauration sur place et à emporter (crêperie, salon de thé, bar, glaces, terrasse).
Boued war al lec’h pe da gas ganeoc’h (ti-krampouezh, saloñs-te, tavarn, dienn-skorn, savenn).
Le pique-nique n’est autorisé que sur l’espace dédié, situé près du bâtiment d’accueil.
N’eo aotreet piknikañ nemet el lec’h gouestlet d’an dra-se, e-kichen an ti degemer.
Pensez à ramasser vos déchets et à laisser ce site naturel propre.
Soñjit dastum ho tilerc’hioù ha lezel al lec’hienn naturel-se naet.
Les visites guidées sont proposées lors des vacances scolaires et sur réservation à partir de 10 personnes le reste de l’année. 
Gweladennoù heñchet a vez kinniget d’an holl e-pad ar vakañsoù skol ha d’ar strolladoù adalek 10 den a vir plasoù er peurrest eus ar bloaz.
Renseignez-vous à l’accueil ou sur notre site internet pour en savoir plus ou pour réserver.
Goulennit titouroù en degemer pe en hol lec’hienn Genrouedad evit gouzout hiroc’h pe evit mirout plasoù.
Bienvenue a la Vallée des Saints !
Degemer mat e Traoñienn ar sent !
Tout savoir sur la Vallée des Saints, présentation du site, histoire, chiffres-clés.
Gouzout pep tra diwar-benn Traoñienn ar Sent, kinnig al lec’hienn, istor, sifroù pouezusañ.
Partez à la rencontre des Géants : les sept saints fondateurs, le granit, les sculpteurs, les légendes.
Kit da gejañ gant ar Ramzed : ar seizh sant diazezer, ar greunit, ar gizellerien, ar mojennoù.
La Traversée des Géants.
Treizhadenn ar Ramzed.
Les Amis de la Vallée des Saints.
Mignoned Traoñienn ar Sent.
Liste des statues et plan du site.
Roll an delwennoù ha tres eus al lec’hienn
La Vallée des Saints voir haut, voir loin, voir grand, voir large.
Traoñienn ar sent : gwelet uhel, gwelet pell, gwelet a-vras, gwelet a-bell-dro.
La Vallée des Saints n’adresse pas de message. 
Ne vrud Traoñienn ar Sent kelennadurezh ebet.
Chacun est libre de l’interpréter et de retirer les bienfaits d’une promenade gratuite autour des « Géants », mais elle appelle au respect !
Pep hini zo libr da gompren an traoù evel m’en deus c’hoant ha d’en em vataat eus ur bourmenadenn digoust tro-dro d’ar « Ramzed », met gortoz a reer digant an dud diskouez doujañs !
La Vallée des Saints invite chacun, à la respecter dans sa vérité « minérale et symbolique » et à réfléchir pour lui-même d’un point de vue spirituel, religieux, philosophique, historique, mythologique, culturel voire anecdotique, car on peut y venir et la visiter pour le seul plaisir des sens.
Traoñienn ar Sent a bed pep hini da zoujañ he gwirionez « maenel hag arouezel » ha da brederiañ evitañ e-unan a-fet ar speredelezh, ar relijion, ar brederouriezh, an istor, ar mojennoù, ar sevenadur, pe abegoù all a-eil-renk zoken, rak gallout a reer dont di ha gweladenniñ al lec’h evit plijadur ar skiantoù hepken.
La Vallée des Saints interroge sur le sens que nos ancêtres pouvaient donner à l’idée de « Sainteté ». 
Gant Traoñienn ar Sent e klasker gouzout peseurt ster a c’halle hon hendadoù reiñ da geal an traoù « Sakr ».
Vaste sujet, actuel et universel. 
Ur pezh danvez eo, evit hon amzer hag ar bed a-bezh.
La Vallée des Saints est à nous tous, elle n’appartient à personne, sauf à la nature dont sont issus les blocs de granit et au sol sur lequel les statues sont posées pour l’éternité !
Deomp-ni holl eo Traoñienn ar Sent, n’eo da zen ebet, nemet d’an natur a zo bet tennet ar bloc’hoù greunit anezhi ha d’an douar m’eo bet lakaet an delwennoù da viken !
La Vallée des Saints, à travers les origines de la « Sainteté en Bretagne », évoque ses belles histoires, ses puissants symboles et sa mythologie. 
Traoñienn ar Sent, dre orin an « traoù Sakr e Breizh », a laka da soñjal en he istorioù kaer, he arouezioù kreñv hag he mojennoù.
Elle invite chacun à s’inspirer librement de cinq mots, à la portée de tous : respect, mémoire, solidarité, liberté et transmission.
Pedet eo pep hini da vezañ awenet evel ma kar gant ar pemp ger-mañ hag a c’hall bezañ komprenet gant an holl : doujañs, memor, kengred, frankiz ha treuzkas.
La petite histoire de la Vallée des Saints.
Istor bihan Traoñienn ar Sent.
Pénétrer sur le site de la Vallée des Saints, c’est vivre une expérience unique au monde qui a commencé à Saint-Pol-de-Léon (Nord-Finistère). 
Pa zeuer da Draoñienn ar Sent en em gaver gant un dra hep e bar er bed, un avantur hag a oa deraouet e Kastell-Pol (Norzh Penn-ar-Bed).
En juillet 2008, Philippe Abjean, professeur de philosophie, et Sébastien Minguy, jeune cadre bancaire, se lancent dans la création d’un projet « fou », la création d’une île de Pâques bretonne qui comportera à terme un millier de Géants en granit breton à l’effigie des Saints fondateurs de la Bretagne. 
E miz Gouere 2008 o doa lañset Philippe Abjean, kelenner war ar brederouriezh, ha Sébastien Minguy, ur sterner-bank yaouank, ur raktres « diskiant », krouiñ un Enez Pask a vo enni a-benn ar fin mil Ramz e greunit breizhek, warno dremmoù Sent diazezerien Breizh.
En juillet 2009, avec une équipe de 7 sculpteurs coordonnée par Patrice Le Guen, ils lancent le premier chantier de sculptures monumentales à Saint-Pol-de-Léon.
E miz Gouere 2009, gant ur skipailh 7 kizeller kenurzhiet gant Patrice Le Guen, o doa roet lañs d’ar chanter kentañ a gizelladurioù bras-bras e Kastell-Pol.
1000 Géants, c’est l’objectif final de la Vallée des Saints. 
1000 a Ramzed eo pal dibenn Traoñienn ar Sent.
Une équipe de 15 sculpteurs venus du monde entier. 
Ur skipailh 15 kizeller deuet eus ar bed a-bezh.
Les sculpteurs ont 30 jours pour réaliser une statue monumentale. 
30 devezh o devez ar gizellerien evit sevel un delwenn bras-bras.
15000 €, c’est le prix global d’une statue. 
1500 € eo priz hollek un delwenn.
La Bretagne compte une trentaine de carrières de granit. 
War-dro tregont mengleuz greunit zo e Breizh.
Plus de 4000 donateurs ont financé les 100 premières statues et plus de 270 entreprises et associations. 
Ouzhpenn 4000 den hag ouzhpenn 270 a embregerezhioù hag a gevredigezhioù o deus roet arc’hant evit paeañ ar 100 delwenn gentañ.
En 10 ans, le site a accueilli 1 400 000 visiteurs. 
En ur ober 10 vloaz ez eus bet degemeret 1 400 000 gweladenner war al lec’h.
4 m, c’est la hauteur des statues. 
4 m a uhelder eo an delwennoù.
La plus haute statue (Saint Caradec). 
An delwenn uhelañ (Sant Karadeg).
Logé à 237 m d’altitude. 
Kludet e 237m a uhelder.
Carnoët est une commune de 700 habitants. 
Karnoed zo ur gumun 700 annezad enni.
Entre 10 et 15 tonnes, c’est le poids d’une sculpture. 
Ur c’hizelladur zo etre 10 ha 15 tonennad a bouez ennañ.
Un site unique en Bretagne.
Ul lec’h hep e bar e Breizh.
La Vallée des Saints est implantée sur un site unique sur le plan historique. 
En ul lec’h hep e bar emañ Traoñienn ar Sent a-fet an Istor.
Un "petite maison pour prier" aurait été fondé au VIe siècle par St Gildas, d’où le culte qui fut célébré là au cours des siècles. 
Un « Ti-pediñ » a vije bet diazezet eno er VIvet kantved gant sant Weltaz, hag azeulet e voe eno a-hed ar c’hantvedoù.
Il se dit également qu’un tumulus a existé sur la butte avant le camp romain (le nom de Carnoët signifie « pays des cairns »). 
Lavaret a reer ivez e oa ur grugell war an dosenn a-raok ar c’hamp roman (« Ul lec'h hag a zo ur c'harn pe ur strobad karnioù ennañ » e c'hallfe bezañ ster anv Karnoed).
A l’époque gallo-romaine, c’est un camp qui est construit là pour contrôler le nord de Vorgium et les voies romaines qui menaient à Coz Yaudet (Lannion) et à Tréguier. 
Er mare galian-ha-roman e voe savet ur c’hamp eno evit kontrollañ norzh Vorgium hag an hentoù roman a gase d’ar Gozh Yeoded (Lannuon) ha da Landreger.
On trouve également en contrebas les substructions d’une grande villa gallo-romaine, avec thermes et hypocauste.
Kavout a reer ivez, en traoñ, ur villa vras galian-ha-roman, gant kibelldioù hag un tommerezh dre al leur.
Puis au Xe siècle, une motte féodale y fut bâtie, sans doute en récupérant les pierres du tumulus. 
Da c’houde, en Xvet kantved, e voe savet ur voudenn feodel, en ur adtapout mein ar grugell moarvat.
Il se dit que le Tossen Sant Gweltaz fut le théâtre, en 1197, d’une grande bataille entre les troupes de Richard 1er d’Angleterre – dit Richard Cœur de Lion – et les barons bretons, qui vainquirent les Anglais.
Lavaret a reer ivez e voe e Tosenn Sant-Weltaz, e 1197, ur pezh emgann etre strolladoù Richarzh 1añ  Bro-Saoz – lesanvet Richarzh Kalon Leon – hag ar varoned vreizhat, a voe trec’h war ar Saozon…
La motte féodale Xe - XIe siècles.
Ar voudenn feodel Xvet – XIvet kantved.
La chapelle saint Gildas XVe siècle classée monument historique.
Chapel Sant-Weltaz XVvet kantved, rummet evel Monumant Istorel ,
Partez à la rencontre des Géants. 
Kit da gejañ gant ar Ramzed.
Nos conseils de visite : Débutez la visite par la motte féodale et suivez votre instinct. 
Hon alioù evit gweladenniñ al lec’h : kit da gentañ da welet ar voudenn feodel ha grit da c’houde evel ma karit.
Il n’y a pas de sens de visite.
N’eus hent ebet da heuliañ evit gweladenniñ al lec’h.
Autour des vestiges de la motte féodale, se trouvent placées en cercle les statues des 7 saints fondateurs de la Bretagne : Saint Pol Aurélien (par David Puech), Saint Malo (par Patrice Le Guen), Saint Brieuc (par Fabrice Lentz), Saint Tugdual (par Olivier Lévêque), Saint Samson (par Jacques Dumas), Saint Patern (par Olivier Lévêque) et Saint Corentin (par Seenu Shanmugam). 
En-dro d’an aspadennoù eus ar voudenn feodel emañ delwennoù 7 sant diazezer Breizh en ur c’helc’h : sant Paol Aorelian (gant David Puech), sant Maloù (gant Patrice Le Guen), sant Brieg (gant Fabrice Lentz), sant Tudual (gant Olivier Lévêque), sant Samzun (gant Jacques Dumas), sant Padern (gant Olivier Lévêque) ha sant Kaourantin (gant Seenu Shanmugan).
À chacun d’entre eux correspond un des sept évêchés (où se trouvent les cathédrales) : Saint-Pol-de-Léon, Saint-Malo, Saint-Brieuc, Tréguier, Dol-de-Bretagne, Vannes et Quimper. 
Sellit ouzh al luc’hskeudennoù a zo e-kichen. Stag eo pep hini anezho ouzh unan eus ar seizh eskopti (e-lec’h m’emañ an ilizoù-meur) : Kastell-Paol, Sant-Maloù, Sant-Brieg, Landreger, Dol, Gwened ha Kemper.
Ce sont les premières statues de la Vallée des Saints ! 
An delwennoù kentañ eus Traoñienn ar Sent int !
Excepté Saint Tugdual, ces statues sont orientées vers leur évêché. 
Troet eo an delwennoù-se, nemet hini sant Tudual, war-zu o eskoptioù.
Cet agencement des statues fonctionne comme une grande table d’orientation.
An doare m’eo lakaet an delwennoù evel-se a ra evel ur pezh pikol taol-reteriñ.
Le granit :  une pierre pour l’éternité.
Ar greunit : ur maen evit ar beurbadelezh.
Le granit utilisé pour chaque statue provient de carrières de Bretagne. 
Ar greunit impljet evit pep delwenn a zeu eus mengleuzioù e Breizh.
Il existe une palette de couleurs de granit (bleu, rose, gris, beige, noir, roux) qui est unique en France.  
Bez’ ez eus ur skeuliad livioù greunit (glas, ruz, gris, gell, du, rous) hag a zo hep he far e Frañs.
La Vallée des Saints est une vitrine du granit breton et de ses multiples variétés. 
Traoñienn ar Sent a ro ur skouer eus greunit Breizh hag e seurtadoù lies.
La Bretagne comprend plusieurs bassins granitiers : Lanhélin et Saint-Pierre de Plesguen, Louvigné du Désert et le Coglès (Ille et Vilaine), Perros-Guirec et Pleumeur-Bodou, Dinan, Languédias, La Landec, Brusvily et Le Hinglé (Côtes d’Armor), Brennilis, Rosporden, Cléder (Finistère), Bignan, Elven, Saint-Nolff, Le Saint, Péaule (Morbihan).
Meur a ziazad greunit zo e Breizh : Lanhelen ha Sant-Pêr-Plewenn, Louvigneg-an-Dezerzh ha Gougleiz (Il-ha-Gwilen), Perroz-Gireg ha Pleuveur-Bodoù, Dinan, Langadiarn, Lannandeg, Bruzivili hag an Hengleuz (Aodoù-an-Arvor), Brenniliz, Rosporden, Kleder (Penn-ar-Bed), Begnen, an Elven, Sant-Nolf, ar Sent, Pleaol (Mor-Bihan).
Les blocs sont âgés en moyenne de 300 à 500 millions d’années.
Ar bloc’hoù zo etre 300 ha 500 milion a vloavezhioù kozh well-wazh.
Les sculpteurs de la Vallée des Saints.
Kizellerien Traoñienn ar Sent.
La Vallée des Saints est un lieu d’émulation et de formation à la sculpture monumentale. 
Traoñienn ar Sent zo ul lec’h evit lakaat helebini da sevel etre ar gizellerien hag evit stummañ anezho da sevel kizelladurioù bras-bras.
Plus de 15 sculpteurs dessinent, créent et sculptent ces géants de granit. 
Gant ouzhpenn 15 kizeller e vez treset, krouet ha kizellet ar ramzed greunit-se.
Des assistants se greffent également tous les ans au projet et sont épaulés par les sculpteurs de la Vallée des Saints. 
Skoazellerien a genlabour ivez war ar raktres-se bep bloaz ha sikouret e vezont gant kizellerien Traoñienn ar Sent.
Des chantiers de sculptures sont organisés tous les ans à partir d’avril jusqu’à octobre (3 à 4 chantiers par an), où 15 à 20 statues émanent chaque année. 
Chanterioù kizellañ a vez aozet bep bloaz eus miz Ebrel betek miz Here (etre 3 ha 4 chanter), ma vez kizellet etre 15 ha 20 delwenn.
Visiter la Vallée des Saints, c’est lever le voile sur un pan de l’Histoire et voyager dans un monde de légendes merveilleuses et de rites anciens.
Gweladenniñ Traoñienn ar Sent zo kement ha lakaat un tamm eus an Istor war wel ha beajiñ en ur bed mojennoù marzhus ha lidoù kozh.
Sur chaque statue de la Vallée des Saints figure(nt) un ou plusieurs attribut(s) relatif(s) à son histoire, à sa légende. 
War bep delwenn eus Traoñienn ar Sent ez eus un arouez pe meur a hini a denn da istor ha da vojenn ar sant.
Tous les saints sont des magiciens, ils réalisent des miracles en tout genre, essentiellement des guérisons. 
Hudourien eo an holl sent-se, burzhudoù a bep seurt a reont, evit pareañ an dud dreist-holl.
Chaque saint a sa spécialité.
Pep sant zo arbennigour war tra pe dra.
Saint Trémeur, patron de Carhaix, est invoqué pour guérir les maux de tête. 
Pedet e vez sant Treveur, patrom Karaez, evit pareañ ar poan-benn.
Saint Ivy, lui, est invoqué pour soulager les coliques des jeunes enfants. 
Sant Ivi a vez pedet evit aesaat da laerez ar vugale yaouank.
Saint Brandan est ainsi représenté car un jour il aurait célébré la messe non pas sur un îlot mais sur le dos d’une baleine.
Sant Brandan zo taolennet evel m’emañ rak un deiz en dije lavaret an oferenn war gein ur balum ha n’eo ket war un enezennig.
Nos conseils de visite. 
Hon alioù evit gweladenniñ al lec’h.
Pour en savoir plus sur les légendes et le mystère des Saints bretons, des visites guidées thématiques sont proposées tout au long de l’année, en groupe ou en individuel. 
Evit gouzout hiroc’h war mojennoù ha kevrin sent Breizh e vez kinniget gweladennoù heñchet tematek a-hed ar bloaz, a-strolladoù pe a-hiniennoù.
Renseignez-vous à l’accueil ou sur notre site internet.
Goulennit titouroù en degemer pe dre hol lec’hienn Genrouedad.
A l’occasion de ses 10 ans, l’association la Vallée des Saints a créé un événement unique au monde !
Da-geñver 10 vloaz ar gevredigezh Traoñienn ar Sent e oa bet un taol kaer, dibar er bed !
Baptisé « La Traversée des Géants », ce projet « fou » consiste, chaque année, à faire sculpter un saint breton dans l’un des pays celtiques et lui faire traverser la Manche à bord d’un vieux gréement. 
Ar raktres « foll »-se, anvet « Treizhadenn ar Ramzed », a dalvez da lakaat kizellañ ur sant  breizhat en unan eus ar broioù keltiek ha lakaat anezhañ da dreizhañ Mor Breizh e bourzh ur vag a c’hiz kozh.
Ces spectaculaires traversées symbolisent ces moines « boat-people » venus d’Irlande, du Pays de Galles, de Cornouailles ou d’Ecosse, qui ont affronté les mers pour rejoindre l’Armorique (Bretagne) entre le IVe et le VIIe siècle. 
Un arouez eo an treizhadennoù bamus-se eus beajoù ar venec’h « boat-people » deuet eus Iwerzhon, Kembre, Kerne-Veur pe Skos, o doa treuzet ar mor evit dont da Arvorig (Breizh) etre ar IVvet hag ar VIIvet kantved.
Pour sa première édition, Saint Piran, saint patron de la Cornouailles britannique, a été créé à Mabe (Cornwall) par Stéphane Rouget et David A. Paton et acheminé jusqu’à la Vallée des Saints (Bretagne) grâce à de nombreux moyens de transport (machine à vapeur, vieux gréement, train, tracteur et chevaux) du 5 mai au 27 juillet 2018.
Evit an dreizhadenn gentañ e oa bet krouet sant Pêran, patrom Kerne-Veur, e Lannvab (Mabe) (Kerne-Veur) gant Stéphane Rouget ha David A. Paton ha degaset e oa bet betek Traoñienn ar Sent (Breizh) gant meur a zoare treuzdougen (mekanik dre aezhenn, bag a c’hiz kozh, tren, traktor ha kezeg) eus ar 5 a viz Mae betek ar 27 a viz Gouere 2018.
Une aventure unique au monde permettant de relier l’Armor (la mer) et l’Argoat (la terre), de renforcer les liens entre les pays celtiques et de montrer au monde ce que nous avons vraiment d’accroché au cœur.
Gant un avantur hep he far er bed ez eus bet tro da liammañ an Arvor hag an Argoad, da greñvaat al liammoù etre ar broioù keltiek ha da ziskouez d’ar bed a-bezh petra hon eus c’hoant d’ober.
Pour 2019, le cap est mis sur le Pays de Galles et la création de St David (Dewi ou Divi) par le sculpteur Paul B. Kincaid.
E 2019 en em droomp war-zu Kembre ha krouidigezh Sant Dewi pe Divi gant ar c’hizeller Paul B. Kincaid.
Un modèle unique : Une Association, des Donateurs et une entrée gratuite.
Ur patrom dibar : Ur gevredigezh, Roerien hag ur mont e-barzh digoust.
Le projet de la Vallée des Saints est porté par l’association la Vallée des Saints, reconnue d’intérêt général à caractère culturel. 
Douget eo raktres Traoñienn ar Sent gant ar gevredigezh Traoñienn ar Sent, anavezet a laz hollek sevenadurel.
Son autonomie financière est assurée grâce au soutien d’un formidable réseau de plus de 4 000 donateurs (familles à 90 % et entreprises à 10 %) et aux activités développées sur le site (visites guidées thématiques, boutique, bar, crêperie et événementiel). 
Emren eo war dachenn an arc’hant dre ma vez skoazellet gant ur rouedad dispar ouzhpenn 4 000 roer (familhoù evit 90 % hag embregerezhioù evit 10%) ha gant an obererezhioù diorroet war al lec’h (gweladennoù tematek heñchet, boutikl, tavarn, ti-krampouezh hag abadennoù).
Considérant que ce site appartient aux bretons et aux amis de la Bretagne, l’association a instauré une entrée gratuite et compte sur le soutien des visiteurs pour préserver ce modèle économique.
Dre m’eo al lec’h-se tra ar Vretoned ha mignoned Breizh he deus divizet ar gevredigezh lezel digoust ar mont e-barzh ha kontañ a ra war skoazell ar weladennerien evit gwareziñ ar patrom ekonomikel-se.
Rejoignez les Amis de la Vallée des Saints.
Deuit asambles gant Mignoned Traoñienn ar Sent.